སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
སྔོན་འགྲོའི་ངག་འདོན་བསླབ་གསུམ་
རིན་ཆེན་འདྲེན་པའི་ཤིང་རྟ་
ཞེས་བྱ་བ་བཞུགས་སོ།
༄༅། །བླ་མ་དང་ལྷག་པའི་ལྷ་འོད་དཀར་གནས་འཛིན་ལ་ཕྱག་འཚལ་ལོ། །དེ་ལ་འདིར་དོན་རྣམ་པ་བཅུ་གཉིས་
ཀྱིས་བསྟན་ཏེ། ཐོག་མར་ཐོ་རངས་མལ་ནས་ལྡང་བའི་ཚེ། དུ་ས་གསུམ་གྱིས་བག་སྒྲིབ་ཐམས་ཅད་རླུང་རོ་གསུམ་མམ་
དགུས་མ་ལུས་པ་ཕྱིར་དབྱུང་ཞིང་། ཤེས་པ་རྣལ་དུ་ཕབས་ནས་བསམ་གཏན་གྱི་སྣོད་དུ་རུང་བར་བྱས་ལ། དེ་ནས།
བླ་མ་མཁྱེ་ན། བླ་མ་མཁྱེན། བླ་མ་མཁྱེན་ནོ། །ཞེས་གདུང་ཤུགས་དྲག་པོས་བོས་ལ། སྙིང་དབུས་ཀྱི་བླ་མ་རྩ་དབུ་
མའི་ལམ་བརྒྱུད་དེ་སྤྱི་བོའི་གཙུག་གི་ནམ་མཁའ་ ལ་ཡེ་རེ་བཞུགས་པར་བསམ་ཞིང་། སྙན་པའི་དབྱངས་ཀྱིས་འདི་
སྐད་བརྗོད་དོ། །
སྙིང་དབུས་དག་པ་བདེ་ཆེན་ཞིང་ཁམས་ནས།། ལྷན་སྐྱེས་ཡེ་ཤེས་ངོ་བོ་བླ་མ་རྗེ།
ཉོན་མོངས་གདོན་གྱིས་གཟེར་བའི་སྐལ་ངན་བདག །ཐར་མེད་འཁོར་བའི་མཚོ་
ལས་བསྒྲལ་བའི་ཕྱིར།། དབུ་མ་རྩ་མཆོག་ལམ་ནས་ཡར་བྱོན་ལ། སྤྱི་བོ་བདེ་ཆེན་
འཁོར་ལོའི་དབུས་བཞུགས་ནས།། སྣང་བ་སྒྱུ་མར་འབྱོང་པར་བྱིན་གྱིས་རློབས།
གཉིས་པ་དལ་འབྱོར་རྙེད་་དཀའ་བ་ནི༎ ད་རེས་དམྱལ་བ་ཡི་དྭགས་དུད་འགྲོ་དང་།། ཚེ་རིང་
ལྷ་དང་ཞིང་ཁམས་སྟོང་པ་དང་།། མཐའ་འཁོབ་ཀླ་ཀློ་དབང་པོ་མ་ཚང་པ། ལྟ་བ་
ལོག་དང་མི་ཁོམ་བརྒྱད་སྤངས་ནས།། མི་ཡི་དབུས་སྐྱེས་དབང་པོ་སྒོ་ལྔ་ཚང་།། ལས་
མཐའ་མ་ལོག་སངས་རྒྱས་བསྟན་ལ་དད༎ སྟོན་པ་བྱོན་དང་བོན་གསུངས་དེ་ཉིད་
གནས། འཇུག་པའི་སྟོབས་ཡོད་དགེ་བའི་བཤེས་ཀྱིས་ཟིན།། འདི་འདྲའི་ལུས་རྟེན་
རྙེད་པ་ད་རེས་ཙམ༎ བློ་སྣ་དགེ་ལ་བསྒྱུར་ཅིག་སྙིང་རྗེའི་ལྷ༎ ལོག་པའི་ལམ་ལ་མ་
411

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཏོང་གྱེར་སྤུངས་ཚེ།༎ མྱུར་དུ་ཐར་པར་དྲོངས་ཤིག་མཉམ་མེད་པ། ། དབྱེ་བ་མེད་
དོ་དྲིན་ཆེན་བླ་མ་མཁྱེན།༎ དུག་ལྔས་སེམས་དཀྲུག་ལུས་ལ་ནད་ཀྱིས་གདུངས།
བགེགས་ཀྱིས་རྒྱུད་རློམས་དགྲ་གཉེན་གྱིས་འཚེ་བ།། འཁོར་བས་བསླུས་དང་ཤེས་
རབ་དམན་པ་དང༌༎ འདུ་འཛིས་གཡེང་ཞིང་དགེ་བསམ་མི་འགྲུབ་དུས། བློ་སྣ་
དགེ་ལ་བསྒྱུར་ཅིག་སྙིང་རྗེའི་ལྷ། ལོག་པའི་ལམ་ལ་མ་གཏོང་གྱེར་སྤུངས་ཆེ། མྱུར
་དུ་ཐར་པར་དྲོངས་ཤིག་མཉམ་མེད་པ།། དབྱེ་བ་མེད་དོ་དྲིན་ཆེན་བླ་མ་མཁྱེན།
གསུམ་པ་ཚེ་མི་རྟག་པ་ནི། ཕྱི་སྣོད་འཇིག་ཅིང་ནང་བཅུད་སེམས་ཅན་སྟོང་།། སངས་རྒྱས་
སྐུ་འདས་སྐྱེ་དགུའི་བདག་པོའང་འཆི།། དེ་བཞིན་བདག་ཀྱང་ངེས་པར་འཆི་དགོས་
ཤིང་།། ནམ་འཆི་ཆ་མེད་འཆི་ཁར་ཅིས་མི་སྟོངས། འཆི་བའི་དུས་བབ་འབྱུང་བ་
འཇིག་སྡུད་ཚེ།། ལུས་ལ་ན་ཚ་སེམས་ལ་འཇིགས་སྐྲག་ཚེ།། འདི་འདྲའི་སྡུག་བསྔལ་
ཆེན་པོའི་བདག་གནོན་ཚེ༎ ཐུགས་རྗེས་སྐྱོབས་པ་མ་ཆུང་སྙིང་རྗེའི་ལྷ། ངན་སོང་
གཡང་ལ་མ་གཏོང་གྱེར་སྤུངས་ཆེ།། ཕྱི་མའི་ལམ་སྣ་འདྲེན་ཅིག་མཉམ་མེད་པ།
དབྱེ་བ་མེད་དོ་དྲིན་ཆེན་བླ་མ་མཁྱེན། བཞི་པ་འཁོར་བའི་ཉེས་དམིགས་ནི། བདག་ནི་ཉོན་
མོངས་དུག་གསུམ་དབང་གྱུར་པས། ཕྱི་མར་ངན་སོང་སྡུག་བསྔལ་མྱོང་འགྱུར་
ན༎ ཡང་སོས་ཐིག་ནག་བསྡུད་འཇོམས་ངུ་འབོད་དང་། ངུ་འབོད་ཆེན་པོ་ཚ་བ་ཚ་
བ་ཆེ། མནར་མེད་པ་དང་ཉེ་འཁོར་བཅུ་དྲུག་སོགས། ལྕགས་སྲེག་གཞི་ལ་འབར་བ་
མེས་སྲེག་ཅིང་། རྣོ་གཅོད་མཚོན་ཆས་ཡང་ཡང་བཤའ་བཏུབ་དང་། སོག་ལེས་གཤོག་
ཅིང་རི་རབ་བར་དུ་བཅུར༎ ལྕགས་སྲེག་ཁང་པ་མེ་འབར་ནང་དུ་བསྲེག །ཁྲོ་ཆུའི་
ཀློང་འཚོད་གསལ་ཤིང་འབར་བས་ཕུག །མེ་མར་མུར་གྱིས་རྐང་ལུས་གང་རེག་
འཚིག །རོ་མྱག་འདམ་དུ་མཆུ་རྣོན་འབུ་ཡིས་ཟ།། སྤུ་གྲིའི་ལམ་ཕྱིན་རྐང་པའི་ཤ་
རུས་གཅོད། རལ་གྲིའི་ཚལ་གྱིས་རང་ལུས་ཚལ་པར་གཤག །ཐལ་ཚན་ཆུ་བོས་
412

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
ཤརུས་སོ་སོར་བྱེ།། ཤ་མ་རིར་འཛེག་མི་ཐར་ཆུ་གྲིས་གཅོད།། འདི་འདྲའི་འཇིགས་
པའི་ཡུལ་དུ་བདག་ལྷག་ཚེ། ཐུགས་རྗེས་གཟིགས་པ་མ་རལ་སྙིང་རྗེའི་ལྷ།། སྡུག་
བསྔལ་འདི་ལས་སྐྱོབས་ཤིག་གྱེར་སྤུངས་ཆེ།། གནས་ངན་འདི་ལས་དྲོངས་ཤིག་
མཉམ་མེད་པ།། དབྱེ་བ་མེད་དོ་དྲིན་ཆེན་བླ་མ་མཁྱེན། དེ་བཞིན་གངས་སྦུབས་
རླུང་ནག་འཚུབ་མའི་ནང་།། རང་ལུས་གྲང་ལྷགས་ཆེན་པོས་གཟིར་བའི་ཚེ༎ ལུས་
ལ་ཆུ་བུར་རྡོལ་དང་རྣག་ཁྲག་ཟག །ཨ་ཆུ་ཀྱི་ཧུད་མྱ་ངན་སྨྲེ་ངག་འདོན།། སྐད་
འདོན་མི་ནུས་སོ་གཉིས་ཐིམ་ཐིམ་འགྲིག །རང་ལུས་ཨུ་དཔལ་དང་ནི་པདྨ་དང་།
མདྨ་ཆེ་ལྟར་ཚལ་པར་འགས་གྱུར་ཏེ།། གྲང་བའི་སྡུག་བསྔལ་ཤིན་ཏུ་བཟོད་དཀའ་
ཞིང་། ཉི་ཚེ་པའང་དེ་བཞིན་ཡ་ངའི་གནས།། འདི་འདྲའི་སྡུག་བསྔལ་དྲག་པོས་
བདག་མནར་ཚེ༎ ཐུགས་རྗེས་གཟིགས་པ་མ་རལ་སྙིང་རྗེའི་ལྷ༎ སྡུག་བསྔལ་འདི་
ལས་སྐྱོབས་ཤིག་གྱེར་སྤུངས་ཆེ།། གནས་ངན་འདི་ལས་དྲོངས་ཤིག་མཉམ་མེད་
པ། དབྱེ་བ་མེད་དོ་དྲིན་ཆེན་བླ་མ་མཁྱེན།། ཡི་དྭགས་གནས་ན་འདུག་དང་མཁའ་
ལ་རྒྱུ།། རྒྱུ་དྲུག་འཁོར་བ་ལ་སོགས་བཀྲེས་སྐོམ་དང་། ལུས་ལ་སྐྱོན་ཆགས་ཟས་སྐོམ་
ཁར་མི་ཐར། སེམས་ལ་སྐྱོན་ཆགས་བཟའ་བཏུང་མི་གཙང་མཐོང༌། མེ་ལྕེའི་ཕྲེང་
བ་ཁ་ནས་འབར་བ་སོགས།། འཇིགས་སྐྲག་ཡ་ངའི་སྣང་བ་དཔག་ཏུ་མེད། བྱོལ་
སོང་གནས་ན་ལས་ཀྱིས་སྦྱོང་བ་དང་། བར་ན་འཐུམ་དང་མཁའ་ལ་རྐྱེན་ཐར་
སོགས༎ གཅིག་གིས་གཅིག་ཟ་གནོད་ཅིང་འཚེ་བ་དང་།། མུན་པ་ནག་པོ་རབ་ཏུ་
གཏིབས་པ་དང་།། གསོད་གཅོད་བཤའ་གཏུབ་བརྡུང་བརྡེག་ལ་སོགས་པའི།
བཀོལ་སྤྱོད་ངལ་དུབ་ལས་ལ་ཟད་པ་མེད།། འདི་འདྲའི་མ་དག་ཡུལ་དུ་བདག་ལྷག་
ཚེ།། ཐུགས་རྗེའི་གཟིགས་པ་མ་རལ་སྙིང་རྗེའི་ལྷ།། སྡུག་བསྔལ་འདི་ལས་སྐྱོབས་
ཤིག་གྱེར་སྤུངས་ཆེ།། གནས་ངན་འདི་ལས་དྲོངས་ཤིག་མཉམ་མེད་པ༎ དབྱེ་བ་
413

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མེད་དོ་དྲིན་ཆེན་བླ་མ་མཁྱེན། ལྔ་པ་མཚམས་སྦྱར་ཏེ་ལས་ཀྱིས་རྣམ་བཞག་ནི། མི་ལ་སྡུག་བསྔལ་
ཡ་བཞི་ཟུང་བརྒྱད་རྒྱས།། ལྷ་མིན་འཐབ་རྩོད་ལྷ་ལ་ཕམ་ལྟུང་དང་།། མདོར་ན་
འཁོར་བའི་གནས་རིགས་དྲུག་པོ་འདིར།། གར་སྐྱེས་ཅི་བྱས་སྡུག་བསྔལ་རང་
བཞིན་ལས། གཅིག་མེད་གྱུར་པ་འདི་ནི་རབ་ངེས་ནས།། ད་རེས་ཐར་པའི་ལམ་
མཆོག་སྒྲུབ་པ་ལ། སྲོག་གཅོད་མ་བྱིན་ལེན་དང་མི་ཚངས་སྤྱོད།། རྫུན་དང་ཕྲ་མ་
ཚིག་རྩུབ་ངག་འཁྱལ་བ།། མངན་སེམས་གནོད་སེམས་ལོག་ལྟ་ལ་སོགས་པའི།
ལས་དང་ཉོན་མོངས་དྲག་པོས་བདག་གདུང་ཚེ།། བློ་སྣ་དགེ་ལ་བསྒྱུར་ཅིག་གཤེན་
ལྷ་འོད།། ལོག་པའི་ལམ་ལ་མ་གཏོང་གྱེར་སྤུངས་ཆེ།། ཐར་པའི་ལམ་ལ་དྲོངས་ཤིག་
མཉམ་མེད་པ།། དབྱེ་བ་མེད་དོ་དྲིན་ཆེན་བླ་མ་མཁྱེན།། དྲུག་པ་སྐྱབས་འགྲོ་ནི། མདུན་
མཁར་སེང་ཁྲི་པད་ཉི་ཟླ་བའི་སྟེང་།། རྩ་བའི་བླ་མ་ལོངས་སྐུའི་ཆས་ཀྱིས་བརྒྱན།
སངས་རྒྱས་བོན་དང་སེམས་དཔའི་ཚོགས་རྣམས་དང་།། ཡི་དམ་མཁའ་འགྲོ་སྲུང་
མས་བསྐོར་ནས་བཞུགས།། གཤེན་རབ་བླ་མ་སྐུ་གསུམ་འབྱུང་གནས་དཔལ།
དུས་གསུམ་བདེར་གཤེགས་འགྲོ་བ་ཡོངས་ཀྱི་མགོན།། སྐུ་གཟུགས་ཞལ་སྐྱིན་སྐུ་
གདུང་གསུང་རབ་རྟེན། ཕྱོགས་བཅུའི་གཤེན་རབ་ཐར་ལམ་སྟོན་པའི་སྒྲོན།
གནས་བཞིར་ཕྱག་འཚལ་འགྲོ་ཀུན་སྐྱབས་སུ་མཆིའོ། །བདུན་པ་སེམས་བསྐྱེད་ནི། ཀྱེ་མ་ཁམས་
གསུམ་འཁོར་བའི་སེམས་ཅན་རྣམས།། ཀུན་ཀྱང་ཕ་མར་མ་གྱུར་མེད་ངེས་པས།
ཐམས་ཅད་སྡུག་བསྔལ་ལས་གྲོལ་བདེ་ལྡན་ཏེ།། རྟག་ཏུ་བདེ་སྐྱིད་དཔལ་ལ་སྤྱོད་གྱུར་
ཅིག །ཇི་ལྟར་རྒྱལ་བ་འཕགས་པ་ཇི་བཞིན་དུ།། འདི་སོགས་དུས་གསུམ་དགེ་
བའི་མཐུ་དཔལ་གྱིས། སེམས་ཅན་སངས་རྒྱས་ཐོབ་པར་བྱ་བའི་ཕྱིར།། བདག་ནི་
བྱང་ཆུབ་མཆོག་ཏུ་སེམས་བསྐྱེད་དོ།། བརྒྱད་པ་ཡིག་བརྒྱའི་སྒོམ་ཁས་ནི། རང་གི་སྤྱི་གཙུག་པད་
དཀར་ཉི་ཟླའི་སྟེང་༎ དྲིན་ཆེན་བླ་མ་གཤེན་ལྷའི་རྣམ་པ་རུ།། དཀཪ་གསལ་རྒྱན་
414

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
ལྡན་གཡོ་མེད་བཞུགས་པ་ཡི༎ ཐུགས་ཁར་ཟླ་སྟེང་བསྭོའི་མཐར་ཡིག་བརྒྱའི་
སྔགས།། གཡས་སུ་དཀྱིལ་ལེར་འཁོར་ལས་ཡེ་ཤེས་ཀྱི། བདུད་རྩིའི་རྒྱུན་འབབ་
སྐུ་དཀྱིལ་ཡོངས་ཁེངས་ནས།། སྤྱི་བོ་ནས་ཐོན་ཕྱག་གི་བུམ་པར་ཞུགས།། བུམ་པའི་
ཁ་ལུད་བདག་གི་སྤྱི་བོ་ཡི། དབུ་མར་ཞུགས་པས་སྡིག་ལྟུང་བག་ཆགས་ཀུན།། འོག་
སྒོར་དུད་ཁུའི་རྣམ་པར་བྱུང་བ་ཡིས།། ལན་ཆགས་བདག་པོ་ཐམས་ཅད་ཚིམས་གྱུར་
ནས༎ རང་ལུས་འོད་ཀྱི་ཕུང་པོར་སོང་བར་བསམ། བསྭོ་དམུ་ར༔ ཅི་ནུས་བགྲང་ལ།
སླར་ཡང་རང་ལུས་འོད་གསལ་བདུད་བརྩིའི་ཆར། བ་སྤུ་བུ་སྒོ་ནས་བབ་འགྲོ་ལ་
ཕོག །ཀུན་གྱི་སྡིག་ལྟུང་བག་ཆགས་དག་ནས་སུ།། ཐམས་ཅད་ཀུན་བཟང་སྐུ་རུ་
གྱུར་པར་བསམ། བསྭོ་དམུ་ར་ཏ་ཧན༔ བགྲང་ལ། བདག་སོགས་ནམ་མཁའི་
མཐའ་མཉམ་འགྲོ་ཀུན་གྱི།། ཐོག་མའི་དུས་ནས་ད་ལྟ་ཡན་ཆད་དུ།། མི་དགེ་སྡིག་
པའི་ལས་ངན་གང་བགྱིས་པ༎ ཐམས་ཅད་རྒྱལ་བའི་དྲུང་དུ་མཐོལ་ཞིང་བཤགས།
བྱང་ཞིང་དག་ནས་ཚངས་པ་རྩལ་དུ་གསོལ། ཁྱད་པར་དཀོན་མཆོག་ཡོན་ཏན་
མ་མཐོང་དང་།། སྤྱོད་ལམ་རྣམ་བཞིར་སྐྱབས་འགྲོ་མ་བསླབ་པ།། སྐྱབས་ཡུལ་
སྨོད་དང་འཇིག་རྟེན་ལྷ་ལ་དད།། གཞན་ལ་གནོད་བྱས་ལོག་ལྟ་ཅན་དང་
འགྲོགས།། སྐུ་གཟུགས་གླེགས་བམ་མཆེད་གྲོགས་མི་བཀུར་དང་།། གཞན་ཡང་སྡོམ་
གསུམ་ཉམས་འགལ་ཐམས་ཅད་བཤགས། དགུ་པ་མཎྜལ་འབུལ་བ་ནི། ཨེ་མ་འབྱུང་ལྔའི་
སྟེང་དུ་རི་རབ་རི་བདུན་དང་།། གླིང་བཞི་གླིང་ཕྲན་ཕྱི་ནང་འདོད་ཡོན་བཅས།
ཉི་ཟླས་བརྒྱན་པ་བྱེ་བ་ཕྲག་བརྒྱ་འདི།། བདག་གི་བློས་བླངས་འབུལ་ལོ་བཞེས་སུ་
གསོལ།། གཞན་ཡང་བདག་ལུས་ལོངས་སྤྱོད་དགེ་ཚོགས་བཅས།། གང་ཡང་རྒྱལ་
བའི་ཞིང་དུ་འབུལ་ལགས་ཀྱི། ཐུགས་རྗེའི་བྱིན་གྱིས་རློབས་ལ་བཞེས་ནས་ཀྱང་།
བདག་སོགས་འགྲོ་རྣམས་ཚོགས་གཉིས་རྫོགས་པར་ཤོག །བཅུ་པ་བླ་མའི་རྣལ་འབྱོར་ནི། ཨེ་
415

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མ་ཧོ། སྐུ་གསུམ་རྫོགས་པའི་སངས་རྒྱས་ལ་གསོལ་བ་འདེབས།། བདེར་གཤེགས་
དགོངས་པའི་བརྒྱུད་པ་ལ་གསོལ་བ་འདེབས། སེམས་དཔའ་བརྡ་ཡི་བརྒྱུད་པ་ལ་
གསོལ་བ་འདེབས༎ གྲུབ་ཐོབ་སྙན་ཁུངས་བརྒྱུད་པ་ལ་གསོལ་བ་འདེབས།།
སྒྲ་བསྒྱུར་ལོ་ཙའི་བརྒྱུད་པ་ལ་གསོལ་བ་འདེབས།། ལས་འཕྲོ་གཏེར་གྱི་བརྒྱུད་པ་
ལ་གསོལ་བ་འདེབས། རྟོགས་ལྡན་ཉམས་ཀྱི་བརྒྱུད་པ་ལ་གསོལ་བ་འདེབས། དྲིན་
ཆེན་རྩ་བའི་བླ་མ་ལ་གསོལ་བ་འདེབས། དེ་ལྟར་རྩེ་གཅིག་གསོལ་བ་བཏབས་པའི་ཚེ།།
བླ་མའི་ཐུགས་ལས་བདུད་རྩིའི་རྒྱུན་བབ་པས། བདག་སོགས་སེམས་ཅན་ཡོངས་ཀྱི་སྤྱི་
བོར་ཐིམ། ཀུན་ཀྱང་འོད་ཀྱི་ཕུང་པོར་ལམ་ལམ་གྱུར།། སྐྱབས་གནས་མ་ལུས་འོད་
ཞུ་བླ་མར་ཐིམ། བླ་མ་སླར་ཡང་བདག་གི་སྤྱི་བོར་རུ།། འདྲེན་པའི་དེད་དཔོན་
ཆེན་པོར་བཞུགས་པར་གྱུར། སྤྱི་གཙུག་བདེ་བ་ཆེན་པོའི་ཕོ་བྲང་དུ།། དྲིན་ཆེན་
རྩ་བའི་བླ་མ་ལ་གསོལ་བ་འདེབས།། སངས་རྒྱས་སེམས་སུ་སྟོན་པ་རིན་པོ་ཆེ།།
རང་ངོ་རང་གིས་ཤེས་པར་བྱིན་གྱིས་རློབས།། ཀྱེ་མ་དྲིན་ཆེན་བླ་མ་རིན་པོ་ཆེ།།
བདག་ལ་རེ་ས་ཁྱེད་ལས་གཞན་མེད་པས༎ གཡེལ་མེད་ཐུགས་རྗེས་ག
ཤིག་བཀའ་དྲིན་ཅན། བར་ཆད་གཅིག་ཆར་སོལ་ཞིག་རྫུ་འཕྲུལ་ཅན། བདག་
འཛིན་རྩད་ནས་ཆོད་ཅིག་ཐུགས་རྗེ་ཅན།། ཉོན་མོངས་གཏིང་ནས་ཆོམས་ཞིག་
མཁྱེན་པ་ཅན།། དངོས་གྲུབ་ད་ལྟ་སྩོལ་ཅིག་ཡོན་ཏན་ཅན། ཉམས་རྟོགས་
མངོན་དུ་སྤོར་ཞིག་བྱིན་རླབས་ཅན། འཁོར་བ་འདི་ལས་དྲོངས་ཤིག་ནུས་རྩལ་
ཅན། བཙོན་དོང་འདི་ལས་བཏོན་ཅིག་མཐུ་སྟོབས་ཅན།། སྡུག་བསྔལ་འདི་ལས་
སྒྲོལ་ཞིག་སྙིང་རྗེ་ཅན།། འཇིགས་པ་འདི་ལས་སྐྱོབས་ཤིག་བརྩེ་ཆེན་བདག །ད་
ནས་བྱང་ཆུབ་སྙིང་པོ་མ་ཐོབ་བར།། བསླུ་མེད་དྲིན་ཆེན་བླ་མའི་ཐུགས་རྗེས་བཟུང་།།
བཅུ་གཅིག་པ་དབང་བཞི་ལེན་པ་ནི། རིགས་ཀུན་འདུས་གཙོ་དཔལ་ལྡན་བླ་མ་ཡི།། གསང་
ས་གཟིགས་
416

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
གསུམ་ཡིག་འབྲུ་ཨ་ཡཱཾ་ཧཱུྃ་གསུམ་ལས། འོད་ཟེར་དཀར་དམར་མཐིང་དང་ཧཱུཾ་ཡིག་
འཕྲོས།། བདག་གི་སྤྱི་མགྲིན་སྙིང་ག་ནས་ཐིམ་པས།། ལུས་ངག་ཡིད་དང་ཀུན་
གཞིའི་ལས་ངན་བྱང་།། རྩ་རླུང་ཐིག་ལེ་ཤེས་བྱའི་སྒྲིབ་པ་དག །སྐུ་གསུང་ཐུགས་
དང་ཡེ་ཤེས་བྱིན་རླབས་ཞུགས།། བུམ་གསང་ཤེས་རབ་དོན་གྱི་དབང་མཆོག་ཐོབ།
བསྐྱེད་བཟླས་ཏིང་འཛིན་རྫོགས་ཆེན་སྣོད་དུ་གྱུར།། རིག་འཛིན་རྣམ་བཞིའི་ས
བོན་རྒྱུད་ལ་ཐེབས།། སྐུ་བཞིའི་འབྲས་ཐོབ་སྐལ་པ་ཅན་དུ་གྱུར། བཅུ་གཉིས་པ་ཉལ་
ཁར་ཞུ་ཐིམ་ནི། དཔལ་ལྡན་རྩ་བའི་བླ་མ་རིན་པོ་ཆེ།། བདག་གི་སྙིང་ཁ་པད་མའི་ཟེའུ་
འབྲུ་ལ།། བྱང་ཆུབ་བར་དུ་འབྲལ་མེད་བཞུགས་ནས་ཀྱང་།། འཁྲུལ་པ་འོ